கேள்வி: சச்சின் யாதவ் - ஆரம்பகால வாழ்க்கை குறித்து விரிவாக சொல்லுங்கள்.
பதில்: சச்சின் யாதவ் உத்தரபிரதேசத்தில் உள்ள கேக்ரா கிராமத்தைச் சேர்ந்தவர் ஆவார். ஆரம்பத்தில் துடுப்பாட்டத்தின் மீது மிகுந்த ஆர்வம் கொண்டிருந்தார். ஆனால் இவரது தடகள விளையாட்டுத் திறனை அண்டை வீட்டாரும் தடகள வீரருமான சந்தீப் யாதவ் கண்டுபிடித்து அங்கீகரித்தார். உள்ளூர் துடுப்பாட்டப் போட்டியின் போது அவர் சச்சினின் வலுவான தோள்களைக் கவனித்தார். சந்தீப்பின் வழிகாட்டுதலின் கீழ், சச்சின் 19 வயதில் ஈட்டி எறிதலுக்கு மாறினார். 6 அடி 5 அங்குல உயரத்தில் நிற்கும் இவரது உடலமைப்பு தடகள விளையாட்டுக்கு சாதகமாக கருதப்படுகிறது.
கேள்வி: சச்சின் யாதவ் - 2025 என்பது என்ன?
பதில்: 38ஆவது தேசிய விளையாட்டுப் போட்டிகள் பிப்ரவரி மாதம் 12ஆம் தேதியன்று தேராதூன் நடந்த போட்டியில், இவர் 84.39 மீட்டர் தூரம் ஈட்டி எறிந்து தங்கப் பதக்கம் வென்றார். 26ஆவது ஆசிய தடகள வெற்றியாளர் போட்டியில் யாதவ் 85.16 மீட்டர் தூரம் ஈட்டி எறிந்து வெள்ளிப் பதக்கம் வென்றார். அப்போதைய ஒலிம்பிக் போட்டி வெற்றியாளரான அர்சத் நதீம் தங்கம் வென்றார். யாதவ் பதக்கத்தை வெறும் 1.24 மீட்டர் வித்தியாசத்தில் தவறவிட்டார். உலக அளவிலான நீரஜ் சோப்ரா கிளாசிக் 2025 ஈட்டி எறிதல் போட்டியின் தொடக்கப் பதிப்பில், யாதவ் 82.33 மீட்டர் தூரம் எறிந்து நான்காவது இடத்தைப் பிடித்தார். பதக்கம் பெறும் வாய்ப்பைத் தவறவிட்டார்.
கேள்வி: சச்சின் யாதவ் - 2024 என்பது என்ன?
பதில்: அகில இந்திய காவல் துறை தடகள வெற்றியாளர் போட்டியில் உத்தரப் பிரதேச மாநில காவல்துறையைப் பிரதிநிதித்துவப்படுத்திய இவர் 84.21 மீட்டர் தூரம் ஈட்டி எறிந்து தங்கப் பதக்கத்தை வென்றார். முன்மதாக சத்பீர் சிங் வைத்திருந்த 30 ஆண்டுகால சாதனையை யாதவ் முறியடித்தார். இந்திய கிராண்டு பிரிக்சு 3 தடகளப் போட்டியில் இவர் 82.69 மீட்டர் தூரம் எறிந்து தங்கப் பதக்கத்தை வென்றார். தேசிய கட்டற்ற வயதினர் தடகள வெற்றியாளர் போட்டியில் யாதவ் 79.80 மீட்டர் தூரம் ஈட்டி எறிந்து வெள்ளிப் பதக்கம் வென்றார்.